Jegyzőkönyv

**Lőrinc- Kertvárosi Polgárőr Csoport**

**megtartott nyilvános taggyűléséről**

A taggyűlés 2014. június 28-án, Budapest XVIII. kerületi Kandó téri általános iskolában került megtartásra.

Székely László elnök 09 óra 20 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 12 fő jelent meg, közülük 11 fő teljes szavazati joggal rendelkezik­, a taggyűlés határozatképes. Tájékoztatóul közölte, hogy a nyilvános taggyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság 11 igen szavazattal megszavazta jegyzőkönyvezetőnek Liszi Károlyt.

Jegyzőkönyv hitelesítőinek Bencsik Rudolfot és Demeter Zsoltot választotta a tagság.

Székely László elnök előterjesztette a következő napirendi pontokat.

I. Napirend előtti felszólalások

II. Próbaidős tag felvétele.

III. Ruházati fejlesztés

IV. Szolgálattal kapcsolatos problémák megvitatása

V. Pénzügyi beszámoló

**I. napirend előtti felszólalások**

Székely László tájékoztatta a tagságot, hogy az Imrei Polgárőr Csoport jelenleg minimális létszámmal rendelkezik, szolgálat ellátásukat csak nehezen tudják ellátni. Ezért arra kérte az Imrei csoport vezetőit, hogy gondolkozzanak azon, hogy egyesülnének-e csoportunkkal. Ez előnyös lenne mindkét csoportnak. Amennyiben a Imreiek az egyesülés mellett döntenek, akkor az egyesülés konkrét feltételeiről tag gyűlést kell összehívni.

**II. napirendi pont, próbaidős tagok felvétele:**

Székely László közli a tagokkal, hogy Borbély Tamás próbaidős tag a próbaidő alatt az egyesület által kért szolgálatokat teljesítette, probléma nem merült fel vele kapcsolatban így felvételé kell szavazni.

A tagság szavazatszámlálónak Dobák Norbertet és Bencsik Rudolfot jelöli.

A tagság titkos szavazással szavaz a tagok felvételéről.

A szavazatszámláló bizottság a szavazatok összeszámlálása után közli, hogy

Borbély Tamás 10 igen 0 nem 1 tartózkodás

szavazatot kapott.

Székely László megállapítja, hogy a tagság felvette tagnak Borbély Tamást.

**III. napirendi pont**

Székely László közli, hogy öv és plusz egy garnitúra póló beszerzése szükséges valamint bakancsok vételét is tervezi az egyesület.

A bakancsok kihordási ideje 5 év lenne, évente 20 % amortizáció leírásra kerülne a lábbeli beszerzési árából. Ha valaki kilép, akkor az amortizációs értékkel csökkentett értéket kell megtéríteni mivel higiéniai okokból a bakancsot nem lehet másik tagnak átadni. Amennyiben a bakancs a tag gondatlansága miatt veszít értékéből akkor is a fentiekben leírt amortizációt figyelembe véve kell megtérítenie a bakancs értékét.

Aki a fenti feltételek miatt nem kéri bakancs beszerzését az jelezze, de neki be kell szereznie szolgáltra alkalmas bakancsot.

A tagság kézfeltartással - 12 igen szavazattal – elfogadta a övek, pólók és a bakancs beszerzését valamint a bakancs amortizációs értékére vonatkozó előterjesztést.

**IV. napirendi pont**

Révész Zoltán a szolgálat ellátással kapcsolatban a következőkre hívja fel a figyelmet. A gépkocsiba rendszeresítve lett egy nagy eü. doboz, tudjon róla mindenki.

A gépkocsi csomagtartójában mindenki tegyen rendet, ne hagyják, hogy a felszerelések össze- vissza verődjenek egymáson.

Ha a gépkocsi műszaki állapotával gond van, akkor azonnal szoljón az, aki azt észleli, ne csak a harmadik- negyedik szolgálat jelezze a problémát.

A gépkocsi zártságát mindenki ellenőrizze, mert az utóbbi időben többször előfordult, hogy a gépkocsi nyitva volt.

Már most szól, hogy a Szeptemberi Kóstolóra mindenkire szükség lesz. Lehetőség szerint mindenki úgy szervezze az életét, hogy azon a hétvégén szabad legyen.

Az egyesület névváltoztatása és az ÖTE feladatok felvétele miatt szükség lesz egy olyan szolgálati gk. beszerzése, ami akár terepen is képes megfelelően haladni a szükséges személyzettel és felszereléssel. Erre a feladatra egy Ford Tranzit vagy egy pick up lenne megfelelő. Amikor ez a beszerzés aktuális akkor arról a tagságnak kell majd döntenie, de addig is mindenki tájékozódjon az ilyen autók beszerzési lehetőségeiről.

**V. napirendi pont**

Székely László tájékoztatja a tagságot, hogy az Önkormányzatnak elszámoltunk az előző negyedévi támogatással így nincs akadálya a következő negyedévi támogatás átutalásának.

Székely László azt javasolja, hogy az egyéb támogatásokból befolyt összeget kösse le az egyesület.

A tagság -12 igen szavazattal – magszavazza az elnök javaslatát.

Székely László 10 óra 10 perckor a taggyűlést bezárja.

Jegyzőkönyv 10 óra 10 perckor lezárva.

……………………….. ……………………..

 elnök jkv. vezető

………………………………………… ………………………………………

 hitelesítő tag hitelesítő tag